Hétmilliárd forintot hoztak a költségvetésnek a napszámosok
Alkalmi és idénymunkások garmadáját alkalmazták idén a munkáltatók, fél év alatt majdnem hatszázezer ilyen bejelentés érkezett az adóhivatalhoz, miközben tavaly a féléves adat 520 ezer körül mozgott, két éve pedig 490 ezernél állt meg - tudta meg a Magyar Idõk. Ennek köszönhetõen az államhoz is nagyobb bevétel érkezett; hat hónap alatt majdnem hétmilliárd forint, ez negyedmilliárddal több, mint a múlt év elsõ felében.
Idén már 130 ezer vállalkozás vett fel legális keretek között munkaerõt átmeneti feladatokra, a munkások hat hónap alatt tízmillió munkanapot töltöttek el pár napos felkérésekkel - olvasható a lapban. A tavalyi féléves adat a hétmillió napot sem érte el.

A munkaadók telefonon és az interneten is bejelenthetik a néhány napos munkára jelentkezõ személyeket. A hivatalos nevén egyszerûsített foglalkoztatásnak hívott forma tehát meglehetõsen egyszerû - mondta a Magyar Idõk kérdésére a NAV adóügyi szóvivõje. Kis Péter András hozzátette: a legális forma a munkaadóknak és a munkavállalóknak is elõnyös.

A szabályokat ugyanakkor célszerû betartani, az adóhatóság rendszeresen ellenõrzi az alkalmi munkavégzést, idén az elsõ hat hónapban majdnem ezer alkalommal vizsgálódott ez ügyben a NAV. A különféle eljárásokban együttesen hárommilliárd forint adókülönbözetet tártak fel, miközben kiszabtak nagyjából 170 millió forint mulasztási bírságot.
napszámos költségvetés